༄༅། །བདུད་རྩི་རིལ་བུའི་སྒྲུབ་ཐབས་ཀྱི་ཞལ་ཤེས་བཞུགས་སོ། །
༄༅༅། །བདུད་རྩི་འཁྱིལ་པ་ལ་ཕྱག་འཚལ་ལོ། །དངོས་གཞི་ལྔ་དང་། བརྡ་ལྔ་དང་།
ཁ་བ་ཚ་བ་རྡོ་རྗེར་དབུལ་བ་དང་། ཨ་ཀ་རུ་ནག་ཀྱེའི་རྡོ་རྗེ་ལ་སོགས་པ་ཕྱོགས་ཕྱོགས་
སུ་བཀོད་ནས། བགེགས་སྡིག་པ་དྲི་མ་རྣམས་སྦྱངས་ནས། སྭ་བྷཱ་ཝའི་ངང་ལས་སོ་སོའི་
ས་བོན་ལས་སོ་སོ་བསྐྱེད་ནས།
སོ་སོའི་རིགས་དང་མཐུན་པའི་ཡེ་ཤེས་ཀྱི་བདུད་རྩིར་
བྱིན་གྱིས་བརླབས་ལ། གཟུགས་སྦྱོང་ཞིང་སྐུའི་དངོས་གྲུབ་སྟེར་བའི་ངོ་བོར་དམིགས་ཏེ།
ཨོཾ་ཨཱཿགོ་ཧཱུྃ་ཕཊ་སྭཱ་ཧཱ། ལ་སོགས་པ་བརྗོད་དེ། ན་དང་ག་ཧ་དང་པོ་དང་། །དང་པོའི་
ཤ་དང་གོང་གི་མཐར། །ཤ་ལྔ་རྣལ་འབྱོར་པ་ཡིས་བཟའ། །འདི་དག་ཤ་ལྔའི་མཆོག་
ཡིན་ཏེ། །རྒྱལ་བ་ཡབ་ལྔའི་ངོ་བོ་ཉིད། །དངོས་གྲུབ་རྒྱ་མཚོ་འགུགས་བྱེད་པའི། །ལྕགས་
ཀྱུ་རྣམ་པ་ལྔ་ཡང་ཡིན། །རིགས་དང་དངོས་གྲུབ་གསལ་བ་ཡི། །སྒྲོན་མེ་ལྔ་ཡང་འདི་
ཡིན་ནོ། །ཨོཾ་ཨཱཿམ་ཧཱ་པཉྩ་མཱཾ་ས་ཧཱུྃ་ཕཊ་སྭཱ་ཧཱ། ཞེས་བརྗོད་དོ། །དེ་བཞིན་དུ་ས་བོན་
ལས་རྣམ་པར་སྣང་མཛད་གཏི་མུག་སྦྱོང་ཞིང་མེ་ལོང་ལྟ་བུའི་ཡེ་ཤེས་ཀྱི་རང་བཞིན་
དུ་དམིགས་ལ། ཨོཾ་ཨཱཿབི་ཧཱུྃ་ཕཊ་སྭཱ་ཧཱ། ལ་སོགས་པ་བརྗོད་ནས། མི་བསྐྱོད་བསྟེན་པའི་
རྣལ་འབྱོར་པ།༼ལ་སོགས།༽ །འདི་ལྔ་བདུད་རྩིའི་མཆོག་ཡིན་ཏེ། །རྒྱལ་བ་ཡུམ་ལྔའི་ངོ་བོ་
ཉིད། །འཆི་མེད་ཚེ་དང་མཆོག་སྩོལ་བས། །བདུད་རྩི་རྣམ་པ་ལྔ་ཡིན་ནོ། །ཨོཾ་ཨཱཿམ་ཧཱ་
པཉྩ་ཨ་མྲྀ་ཏ་ཧཱུྃ་ཕཊ་སྭཱ་ཧཱ། དེ་ནས་རྫས་གཞན་རྣམས་ཀྱང་དེ་ཉིད་གསུམ་ལས་བསྐྱེད་
-1-

ཆོས་རྒྱལ་འཕགས་པའི་གསུང་འབུམ།
པ་ལས་འོད་འཕྲོས། སྣོད་བཅུད་དང་ཡེ་ཤེས་ཀྱི་བདུད་རྩིའི་ཚོགས་ལ་ཐིམ་པར་བསམ་
ཞིང་། དེ་ཉིད་གསུམ་གྱིས་བྱིན་གྱིས་བརླབ་པའོ། །གོང་བུ་བྱིན་གྱིས་བརླབ་པའི་སྐབས་
ཏེ་དང་པོའོ། །
རྡོ་རྗེ་པདྨའི་རང་བཞིན་གྱིས། །གཏན་དང་གཏུན་གྱིས་རབ་སྦྱངས་པ། །སྣོད་
གཅིག་བླུགས་ནས་ཇི་བཞིན་དུ། །བསྐྱེད་ནས་སྔར་བཞིན་བྱིན་གྱིས་བརླབ། །ཁྱད་པར་
ཡང་ནི་འདི་ཡིན་ནོ། །ཨོཾ་ཨཱཿགོ་གོ་ར་མཱཾ་ས་ཧཱུྃ་ཕཊ་སྭཱ་ཧཱ། ཨོཾ་ཨཱཿཀུ་ཀུ་ར་མཱཾ་ས་ཧཱུྃ་ཕཊ་
སྭཱ་ཧཱ། ཨོཾ་ཨཱཿད་ད་དྷ་མཱཾ་ས་ཧཱུྃ་ཕཊ་སྭཱ་ཧཱ། ཨོཾ་ཨཱཿཧ་ཧསྟི་མཱཾ་ས་ཧཱུྃ་ཕཊ་སྭཱ་ཧཱ། ཨོཾ་ཨཱཿན་ན་
ར་མཱཾ་ས་ཧཱུྃ་ཕཊ་སྭཱ་ཧཱ། ཨོཾ་ཨཱཿཕི་ཏྲ་ཨ་མྲྀ་ཏ་ཧཱུྃ་ཕཊ་སྭཱ་ཧཱ། ཨོཾ་ཨཱཿརཀྟ་ཨ་མྲྀ་ཏ་ཧཱུྃ་ཕཊ་
སྭཱ་ཧཱ། ཨོཾ་ཨཱཿཤུ་ཀྲ་ཨ་མྲྀ་ཏ་ཧཱུྃ་ཕཊ་སྭཱ་ཧཱ། ཨོཾ་ཨཱཿམསྟི་ཀ་ཨ་མྲྀ་ཏ་ཧཱུྃ་ཕཊ་སྭཱ་ཧཱ། ཨོཾ་
ཨཱཿམུ་དྲ་ཨ་མྲྀ་ཏ་ཧཱུྃ་ཕཊ་སྭཱ་ཧཱ། ས་བོན་སོ་སོའི་ཡེ་ཤེས་ཀྱང་། །སོ་སོར་བསྐྱེད་ཅིང་བྱིན་
བརླབས་ནས། །ཨོཾ་ཨཱཿྃ་ཨཱ་དརྴ་ཛྙཱ་ན་ཨ་མྲྀ་ཏ་ཧཱུྃ་ཕཊ་སྭཱ་ཧཱ། ཨོཾ་ཨཱཿཨོཾ་ས་མནྟ་ཛྙྰ་ན་ཨ་
མྲྀ་ཏ་ཧཱུྃ་ཕཊ་སྭཱ་ཧཱ། ཨོཾ་ཨཱཿཛིཾ་པྲཕྱྭ་བཀྵེ་ཛྙཱ་ན་ཨ་མྲྀ་ཏ་ཧཱུྃ་ཕཊ་སྭཱ་ཧཱ། ཨོཾ་ཨཱཿཁཾ་ཀྲྀ་ཏྱ་ཨཱ་
ནུཥྛཱ་ཛྙཱ་ན་ཨ་མྲྀ་ཏ་ཧཱུྃ་ཕཊ་སྭཱ་ཧཱ། ཨོཾ་ཨཱཿདྷརྨ་དྷ་ཏུ་ཛྙཱ་ན་ཨ་མྲྀ་ཏ་ཧཱུྃ་ཕཊ་སྭཱ་ཧཱ། རྣམས་
སོ། །ཕྱེ་མ་བྱིན་གྱིས་བརླབ་པའི་སྐབས་ཏེ་གཉིས་པའོ། །
མྱོས་བྱེད་ཚ་བ་ཉིང་ཁུ་རུ། །བྱས་པ་ལ་སོགས་འདེ་གུར་བྱ། །ཡོངས་སུ་རྫོགས་པར་
བསྐྱེད་ནས་ནི། །སྔར་བཞིན་བྱིན་གྱིས་བརླབ་པར་བྱ། །འདེ་གུ་བྱིན་གྱིས་བརླབ་པའི་
སྐབས་ཏེ་གསུམ་པའོ། །
དེ་ནས་རིལ་བུར་བྱས་ལ་སྔར་བཞིན་བསྐྱེད་ཅིང་བྱིན་གྱིས་བརླབས་ལ། ཨོཾ་གྱིས་
བྱིན་གྱིས་བརླབས་པ་ཡིས། ཁ་དོག་ཕུན་སུམ་ཚོགས་གྱུར་ཅིང་། །སྐུ་ཡི་རྡོ་རྗེ་སྤྱན་དྲངས་
ནས། །རྣལ་འབྱོར་ལུས་ཀྱི་དངོས་གྲུབ་གྱུར། །ཨཱཿཡིས་བྱིན་གྱིས་བརླབས་པ་ཡིས། །ཕུན་
སུམ་ཚོགས་པའི་རོར་ལྡན་ཞིང་། །གསུང་གི་རྡོ་རྗེ་སྤྱན་དྲངས་ནས། །རྣལ་འབྱོར་ངག་གི་
-2-

ཆོས་རྒྱལ་འཕགས་པའི་གསུང་འབུམ།
དངོས་གྲུབ་གྱུར། །ཧཱུྃ་གིས་བྱིན་གྱིས་བརླབས་པ་ཡིས། །ནུས་པ་ཕུན་སུམ་ཚོགས་གྱུར་
ཅིང་། །ཐུགས་ཀྱི་རྡོ་རྗེ་སྤྱན་དྲངས་ནས། །རྣལ་འབྱོར་སེམས་ཀྱི་དངོས་གྲུབ་གྱུར། །ཧ་
ཡིས་ཁ་དོག་འཕྲོག་པར་བྱེད། །ཕྲོགས་ནས་འཕགས་པ་མཆོད་བྱེད་ཅིང་། །སེམས་ཅན་
ཐམས་ཅད་ཚིམ་བྱེད་པའི། ཁ་དོག་དམ་པར་བྱིན་གྱིས་བརླབས། །ཧཿཧཿཧཿཧཿ ཧོཿཡིས་
དྲི་ནི་འཇིག་པར་བྱེད། །བཤིག་ནས་འཕགས་པ་མཆོད་བྱེད་ཅིང་། །སེམས་ཅན་ཐམས་
ཅད་ཚིམ་བྱེད་པའི། །དྲི་མཆོག་ལྡན་པར་བྱིན་གྱིས་བརླབས། །ཧོཿཧོཿཧོཿཧོཿ ཧྲཱིཿས་ནི་
ནུས་པ་འཇིག་པར་བྱེད། །བཤིག་ནས་འཕགས་པ་མཆོད་བྱེད་ཅིང་། །སེམས་ཅན་
ཐམས་ཅད་ཚིམ་བྱེད་པའི། །ནུས་མཆོག་ལྡན་པར་བྱིན་གྱིས་བརླབས། ཧྲཱིཿཧྲཱིཿཧྲཱིཿཧྲཱིཿ དེ་
ནས་ཚེ་སྒྲུབ་པའི་ཕྱིར་ཚེ་དཔག་མེད་ཡབ་ཡུམ་གྱི་འདུས་སྦྱོར་ལས་བྱུང་བའི་བདུད་
རྩིར་བྱིན་གྱིས་བརླབས་པར་བསམ་ཞིང་། སྔགས་སོ་སོའི་མཐར། ཨཱ་ཡུཿ་པུཥྞཱི་ཀུ་རུ་ཨོཾ་
དང་། ཨོཾ་པུཎྱེའི་བཟླས་པ་མང་དུ་བྱའོ། །ཐོག་མར་ཞི་བའི་སྦྱིན་སྲེག་བྱ། །རྫོགས་ནས་
རྒྱས་པའི་སྦྱིན་སྲེག་བྱ། །ཕུད་ཀྱིས་མཆོད་ནས་སླར་ཡང་ནི། །ཞི་བས་ལྷག་ཆད་ཉེས་པ་
སྦྱང་། །བདུད་རྩི་འབྱུང་བ་ཞེས་བྱ་བ་འཕགས་པས་སྦྱར་བའོ། །མངྒ་ལཾ། བྷ་ཝནྟུ། ཤུ་
བྷཾ།། ༎
-3-

ཆོས་རྒྱལ་འཕགས་པའི་གསུང་འབུམ།